El Consell Municipal d'Infància i Adolescència participa en el projecte "Embarca't en una aventura... La mar d'educativa"
30 de setembre de 2022

Carcaixent

Des del Servei de Promoció dels Drets de la Infància i Adolescència s'han dissenyant un conjunt d'activitats que es desenvolupen més enllà del 20 novembre, Dia dels Drets de la Infància i l’Adolescència, que permeten abordar des de moltes mirades els diferents drets de xiquets, xiquetes i adolescents.

Una d’aquestes accions va consistir en la realització de diferents activitats nàutiques a Borriana, en col·laboració amb Escoles de la Mar de la Generalitat Valenciana. Així doncs, el Consell Municipal d'Infància i Adolescència va estar convidat per formar part del projecte Embarca't en una aventura... La mar d'educativa.

A més, com a novetat d'enguany, van poder gaudir de la realització d'una travessa en la goleta Tirant I (imatge), així com altres activitats aquàtiques (vela, kayak, padelsurf...).

El Consell Municipal d'Infància i Adolescència de Carcaixent va compartir les activitats amb els consellers i conselleres del municipi de Catarroja.

Un dia d'allò més didàctic i divertit!